CELEX: 32004R1483
Language: hr
Date: 2004-08-20 00:00:00
Title: Uredba Komisije (EZ) br. 1483/2004 od 20. kolovoza 2004. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Carne de la Sierra de Guadarrama, Ternera de Navarra ili Nafarroako Aratxea, Carne de Vacuno del País Vasco ili Euskal Okela, Ternera Asturiana i Carne de Cantabria)

03/Sv. 004
            
            
               HR
            
            
               Službeni list Europske unije
            
            
               92
            
         32004R1483
   
               L 273/3
            
            
               SLUŽBENI LIST EUROPSKE UNIJE
            
            
               20.08.2004.
            
         
      UREDBA KOMISIJE (EZ) br. 1483/2004
   od 20. kolovoza 2004.
   o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla (Carne de la Sierra de Guadarrama, Ternera de Navarra ili Nafarroako Aratxea, Carne de Vacuno del País Vasco ili Euskal Okela, Ternera Asturiana i Carne de Cantabria)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 6. stavke 3. i 4.,
   budući da:
   
               (1)
            
            
               U skladu s člankom 5. Uredbe (EEZ) br. 2081/92, Španjolska je Komisiji podnijela pet zahtjeva za registraciju naziva „Carne de la Sierra de Guadarrama”, „Ternera de Navarra” ili „Nafarroako Aratxea”, „Carne de Vacuno del País Vasco” ili „Euskal Okela”, „Ternera Asturiana” i „Carne de Cantabria” kao oznake zemljopisnog podrijetla.
            
         
               (2)
            
            
               U skladu s člankom 6. stavkom 1. te Uredbe, ustanovljeno je da zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.
            
         
               (3)
            
            
               Komisija za nazive iz ovog Priloga nije primila niti jedan prigovor u smislu članka 7. Uredbe (EEZ) br. 2081/92 nakon objave u Službenom listu Europske unije
                   (2).
            
         
               (4)
            
            
               Zato nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićene oznake zemljopisnog podrijetla.
            
         
               (5)
            
            
               Prilog ovoj Uredbi dopunjava Prilog Uredbi Komisije (EZ) br. 2400/96 (3),
            
         DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju kao zaštićene oznake zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla”, kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. kolovoza 2004.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1. Uredba kako je zadnje izmijenjena Uredbom Komisije (EZ) br. 1215/2004 (SL L 232, 1.7.2003., str. 21.).
   
      (2)  SL C 206, 2.9.2003., str. 11. (Carne de la Sierra de Guadarrama).
   
      SL C 207, 3.9.2003., str. 5. (Ternera de Navarra or Nafarroako Aratxea).
   
      SL C 207, 3.9.2003., str. 10. (Carne de Vacuno del País Vasco or Euskal Okela).
   
      SL C 207, 3.9.2003., str. 16. (Ternera Asturiana).
   
      SL C 212, 6.9.2003., str. 2. (Carne de Cantabria).
   
      (3)  SL L 327, 18.12.1996., str. 11. Uredba kako je zadnje izmijenjena Uredbom (EZ) br. 1258/2004 (SL L 239, 9.7.2004., str. 5.).
   PRILOG
   
      PROIZVODI NAVEDENI U PRILOGU I. UGOVORU O EZ-u, NAMIJENJENI PREHRANI LJUDI
   
   
      Svježe meso i nusproizvodi klanja
   
   ŠPANJOLSKA
   
                
            
            
               Carne de la Sierra de Guadarrama (ZOZP)
            
         
                
            
            
               Ternera de Navarra ili Nafarroako Aratxea (ZOZP)
            
         
                
            
            
               Carne de Vacuno del País Vasco ili Euskal Okela (ZOZP)
            
         
                
            
            
               Ternera Asturiana (ZOZP)
            
         
                
            
            
               Carne de Cantabria (ZOZP)